Ալիսա Կամպանելա

Ալիսա Մարի Կամպանելա (), ամերիկացի մոդել և գեղեցկության մրցույթի տիտղոսակիր, ճանաչվել է Միսս ԱՄՆ 2011։ Որպես Միսս ԱՄՆ՝ ներկայացրել է Միացյալ Նահանգները Միսս Տիեզերք 2011 մրցույթում և զբաղեցրել 16-րդ հորիզոնականը։ Ավելի վաղ Կամպանելան ճանաչվել է Միսս Կալիֆոռնիա ԱՄՆ 2011 և Միսս Նյու Ջերսի դեռահաս ԱՄՆ 2007՝ զբաղեցնելով առաջին հորիզոնականը Միսս դեռահաս ԱՄՆ 2007 մրցույթում։

Ներկայումս Կամպանելան ոճային և ճանապարհորդական բլոգեր է։

Վաղ և անձնական կյանք 
Կամպանելան ծնվել է 1990 թվականի մարտի 21-ին Նյու Բրունսվիկում (Նյու Ջերսի)։ Մեծացել է Մանալապանում և սովորել Ֆրիհոլդ Թաունշիփի ավագ դպրոցում։ 17 տարեկանում սովորել է Նյու Յորքի դրամատիկական արվեստի կոնսերվատորիայում, որտեղ ուսումնասիրել է դերասանություն կինոյի և հեռուստատեսության համար։ Նա նաև սովորել է Խոհարարական կրթության ինստիտուտում։

Հայրն ունի իտալական ծագում (Նեապոլից է), իսկ մայրը՝ դանիական և գերմանական։ Մայրական պապը ներգաղթել է Հելսինգյորից։

2010 թվականին Կամպանելան սկսեց հանդիպել կանադացի դերասան Թորենս Քումբսի հետ։ 2015 թվականի հունիսի 12-ին հայտարարվեց, որ նա և Քումբսը 1 ամիս առաջ նշանադրվել են։ 2016 թվականի ապրիլի 2-ին նրանք ամուսնացան Կալիֆոռնիայի Սանտա Յնեզ քաղաքում։ 2019 թվականի ապրիլի 19-ին Քումբսը և Կամպանելան սոցիալական կայքերի միջոցով հայտարարեցին, որ ամուսնալուծվել են։

Գործունեություն

Միսս դեռահաս ԱՄՆ 
 
2006 թվականի հոկտեմբերին Կամպանելան ճանաչվեց Միսս Նյու Ջերսի դեռահաս ԱՄՆ 2007 և ներկայացրեց իր նահանգը Միսս դեռահաս ԱՄՆ 2007-ում և հաղթող ճանաչվեց։ 2007 թվականի օգոստոսին այն ուղիղ եթերով հեռարձակվեց Կալիֆոռնիայի Փասադենա քաղաքից։ Ներկայումս նա ամենաբարձր տեղն է զբաղեցնում Նյու Ջերսիի Միսս դեռահաս ԱՄՆ մրցույթի տիտղոսակիրների շարքում։ Նա Նյու Ջերսիի ամենահաջողակ մասնակիցն էր, որն առաջին տեղն էր զբաղեցրել Միսս դեռահաս ԱՄՆ-ում և հետագայում հաղթել Միսս ԱՄՆ մրցույթում (չնայած նա ներկայացնում էր Կալիֆոռնիան)։

Միսս ԱՄՆ 
Կամպանելան 2 անգամ մասնակցել է Միսս Նյու Ջերսի ԱՄՆ մրցույթին՝ 2008 և 2009 թվականներին։ Վերջինի ժամանակ զբաղեցրել է 15-րդ հորիզոնականը։

2010 թվականի նոյեմբերի 21-ին մասնակցել է Միսս Կալիֆոռնիա ԱՄՆ մրցույթին և արժանացել այդ կոչմանը։ Նա Շաունա Գամբիլիից հետո (1998) եղել է Կալիֆոռնիայի առաջին ներկայացուցիչը Միսս դեռահաս ԱՄՆ մրցույթում։ Միսս ԱՄՆ-ի տիտղոսը նվաճել է մեծ դժվարությամբ։

2011 թվականին հունիսի 19-ին արժանացել է Միսս ԱՄՆ տիտղոսին Նևադայի Լաս Վեգաս քաղաքում։ Նա երկրորդ կարմրահերն է (թեև նա բնականից շիկահեր է) և առաջինը Միսս դեռահաս ԱՄՆ տիտղոսակիրներից, որն արժանացել է Միսս ԱՄՆ տիտղոսին։ Նրա քույր տիտղոսակիրներն էին Դանիել Դոթին Տեխասից և Լեյլա Լոպեսը Անգոլայից։

2011 թվականի հուլիսին Կամպանելան մասնակցել է Միսս դեռահաս ԱՄՆ մրցույթին Բահամներում։ Նա նաև մեկնել է Լոս Անջելես՝ ներկա գտնվելու «Կապիտան Ամերիկա․ Առաջին վրիժառուն» ֆիլմի պրեմիերային։

2011 թվականի հոկտեմբերին Կամպանելան մեկնել է Չիկագո՝ ի պաշտպանություն «USO» կազմակերպության նախագծերի։ Նա նաև մեկնել է Բոստոն՝ «Susan G. Komen for the Cure» կազմակերպության հետ աջակցելու կրծքագեղձի քաղցկեղի իրազեկման բարձրացման մեկ ամսյակին։

2011 թվականի նոյեմբերին Կամպանելան նահանգի մի քանի տիտղոսակիրների հետ մեկնել է Բահամյան Կղզիներ՝ մասնակցելու Միսս ԱՄՆ 2012 մրցույթի մասին «Battle 4 Atlantis» բասկետբոլի մրցաշարին։ 2011 թվականի դեկտեմբերին՝ նախքան «Five Star Diamond» մրցանակաբաշխության համար Կանն և Մոնակո մեկնելը, նա եղել է Պենսակոլայում։ Կամպանելան վերադարձել է Լոս Անջելես՝ մասնակցելու «First Annual American Giving Awards»-ին, որից հետո մեկնել է Հյուսիսային Կարոլինա՝ մասնակցելու «Tribute to the Troops» միջոցառմանը։

2012 թվականին ևս Կամպանելան մասնակցել է մի շարք միջոցառումների։ 2012 թվականի հունիսի 3-ին Լաս Վեգասում Կամպանելան թագադրել է Օլիվիա Կապլո՝ որպես իր հաջորդի, որը ի վերջո նվաճեց Միսս Տիեզերք կոչումը։

Իր տիտղոսը կրելու ընթացքում Կամպանելան իրականացրել է մի շարք ուղևորություններ Միացյալ Նահանգներում և բազմաթիվ ելույթներ է ունեցել Նյու Յորքում։ Նա նաև ճանապարհորդել է դեպի Կանն, Մոնակո, Բրազիլիա, Գերմանիա, Կանադա և Բահամյան Կղզիներ։

Միսս Տիեզերք 
Որպես Միսս ԱՄՆ 2011՝ Կամպանելան 2011 թվականի օգոստոսի 19-սեպտեմբերի 12-ը Բրազիլիայի Սան Պաուլո քաղաքում մասնակցել է Միսս Տիեզերք 2011-ին և ընդգրկվել լավագույն 16 մասնակիցների շարքում։

Այլ գործունեություն 
Կամպանելան մոդելային գործունեությամբ սկսել է զբաղվել 16 տարեկանից Նյու Յորքում և հայտնվել է «Մերի Քլեր», «Allure», «InStyle», «Elle» և «Women's Health» ամսագրերում։ Որպես մոդել հանդես է եկել «Շերրի Հիլլ»-ի, «Aloxxi International»-ի, «Conair»-ի համար։ 2010, 2011 և 2012 թվականներին Նյու Յորքում Կամպանելան հանդես է եկել «Mercedes Benz Fashion Week»-ում։ 2012 թվականին Կամպանելան մասնակցել է «Old Navy» ընկերության «Bold is the New Black» միջոցառմանը։

2012 թվականի հունվարին նա «Food Network reality series Rachael vs. Guy: Celebrity Cook-Off»-ին մասնակցող ութ հայտնի անձանցից մեկն էր։ Նա դուրս է մնացել մրցույթի 2-րդ շաբաթից։

2013 թվականին նա Միսս ԱՄՆ մրցույթի երեք այլ հաղթողների հետ կիսամերկ հանդես է եկել PETA-ի «Հակամորթի» ծրագրի համար, որի նպատակն էր վերջ դնել որպես շքեղություն՝ կենդանիների մորթուց պատրաստված հագուստի օգտագործմանը։

Ներկայումս Կամպանելան վարում է «The A List» անունով ոճի և ճանապարհորդության մասին բլոգ։

Ծանոթագրություններ

Արտաքին հղումներ 

 Պաշտոնական կայք

Ամերիկացի մոդելներ
Միսս Տիեզերք